Rio de Saneiro Rio de Janeiro 2010 el ze un stato de el Brazil sudoriental. El konfina a ovest ko el stato de San Poło, a nordovest ko keło de Minas Žerais, a nordest ko keło de Espirito Santo. El ze bagnà a sudest da el Osèano Atlàntego sudosidental. El ze kostituio da na streta simaxa de pianura łongo ła kosta oriental, e a ovest da łe alture de ła Sèra de el Mar e de ła Sèra de ła Mantikeira, separae da ła vałe de el Rio Paraiba de el Sud, navigàbiłe par bona parte. El ga klima ke el pasa da ekuatorial łongo ła kosta a tropegal de altitudine a el interno. Ła sità pi' inportanti łe ze ła kavedal Rio de Žaneiro e altre sità de ła istesa area metropułitana . I se koltiva kana da sukaro, agrumi e verdure in pianura; kafè e forajo in kołina e montaña. Łe ge ze industrie ałimentari, tesiłi, kimege e siderurgege. Ła ekonomia ła se fonda so łi servisi. Łi pi' inportanti łi ze łe tełekomunikasion, el audiovizivo, łe teknołozie informadege, el turizmo, łe asikurasion e el komerso. El esporta petrołio grezo, e semiłavorai de fero.